सिद्धारमैया की ओर से दो महिलाओं को पैसे बांटने की यह घटना मैसूरू की है। जानकारी के मुताबिक सिद्धारमैया का काफिला वहां से गुजर रहा था तभी स्थानीय लोग जिसमें उनके समर्थक भी बताए जाते हैं, उन्होंने काफिले को रोक लिया। इस दौरान सिद्धारमैया अपनी कार से बाहर आए और अपने बटुए से रुपए निकालकर बारी-बारी से दो महिलाओं को दिए। इस घटना का वीडियो सामने आने पर चुनाव आयोग हरकत में आ गया है। चुनाव आयोग अब इस बात की जांच कर रहा है कि सिद्धारमैया ने आचार संहिता का उल्लंघन तो नहीं किया। चुनाव आयोग की जांच में यदि यह साबित हो जाता है कि मुख्यमंत्री ने आचार संहिता का उल्लंघन किया है तो उनकी मुश्किलें बढ़ सकती हैं।